12.1.2022.
LV
Eiropas Savienības Oficiālais Vēstnesis
C 15/53 Trešdiena, 2021. gada 19. maija
pieprasījuma virzītu sistēmu, ļaujot aktīviem patērētājiem reaģēt uz pieprasījumu, izmantojot digitālus risinājumus, kas pilnībā atbilst Vispārīgajai datu aizsardzības regulai (25); aicina Komisiju un dalībvalstis izpētīt veidus, kā vēl vairāk stimulēt pieprasījuma puses elastīguma Eiropas tirgus attīstību, cita starpā izmantojot kopējus galapatēriņa elastīguma standartus, novērtējot potenciālos ieguvumus un ietekmi uz energosistēmas izmaksām; atzinīgi vērtē elastīgas integrētas energosistēmas, kuru mērķis ir optimizēt centralizētās siltumapgādes/dzesēšanas nozari, kā arī efektīvas un elastīgas augstas efektivitātes koģenerācijas izmantošanu, kas veicina elektrotīkla līdzsvarošanu, atjaunojamo energoresursu rentablu izmantošanu un atlikumsiltuma integrāciju vietējā/reģionālā līmenī; prasa ātri īstenot Direktīvu (ES) 2019/944 un tās noteikumus par pieprasījumreakciju;
34. uzsver to, kāda loma var būt elektromobilitātei kā enerģētikas un transporta nozaru viedas integrācijas veidam, atraisot elastīguma iespējas; uzsver, ka transporta nozares elektrifikācija var palielināt Savienības stratēģisko autonomiju enerģētikas jomā, samazinot vajadzību pēc importētiem fosilajiem kurināmajiem; uzsver uzglabāšanas un elastības potenciālu, kas piemīt “transportlīdzekļa–tīkla” tehnoloģiju ieviešanai, un norāda, ka tam būs nepieciešama energosistēmu un elektrotransportlīdzekļu sadarbspēja;
35. atgādina, cik svarīgi ir novērst kiberdrošības riskus enerģētikas nozarē, lai nodrošinātu energosistēmu noturību; uzsver, ka arvien lielāks skaits savienotu produktu, piemēram, apkures ierīču, elektrisko transportlīdzekļu un viedo skaitītāju, var palielināt kiberdrošības uzbrukumu risku elektrosistēmai; mudina Komisiju ātri novērst kiberdrošības riskus, elektrotīkla kiberdrošības kodeksa kontekstā nosakot augsta līmeņa kiberdrošības aizsardzību savienotiem produktiem;
36. uzsver, ka atjaunojamo energoresursu, decentralizētākas un integrētākas energosistēmas nodrošināšanai ir vajadzīga labāka enerģijas pieprasījuma prognozēšana un dažādu energonesēju piedāvājuma un uzkrāšanas saskaņošana reāllaikā; šajā sakarā uzsver digitalizācijas izšķirošo lomu statistikas un meteoroloģisko datu apstrādē; aicina Komisiju un dalībvalstis attīstīt digitālo energotehnoloģiju iekšējo tirgu, vienlaikus aizsargājot patērētāju privātumu un personas datus; mudina dalībvalstis pieņemt pārdomātas gatavības rādītāju, kas izstrādāts kā daļa no Direktīvas 2010/31/ES par ēku energoefektivitāti (26), lai izmantotu pieprasījuma puses elastīguma potenciālu ēku līmenī; uzsver, ka tam būs nepieciešami vienotāki datu apmaiņas standarti; atzinīgi vērtē Komisijas nodomu pieņemt rīcības plānu enerģētikas digitalizācijai, lai veicinātu ES vadošo lomu tehnoloģiju jomā un nodrošinātu integrētāku energosistēmu ar gudriem risinājumiem konkrētās nozarēs (piemēram, viedie tīkli, efektīvāks un drošāks transports un enerģijas ietaupījums ēkās), uzlabojot finansējumu 2021.–2027. gada periodam;
37. atgādina Energoregulatoru sadarbības aģentūras būtisko lomu energosistēmas integrācijā un ES enerģētikas tiesību aktu īstenošanā; aicina Komisiju un dalībvalstis nodrošināt, ka aģentūrai ir pietiekami līdzekļi tās uzdevumu veikšanai;
Enerģijas pieejamības un cenu pieejamības visiem iedzīvotājiem un uzņēmumiem nodrošināšana
38. atgādina, ka Savienības darbības pirmais mērķis enerģētikas jomā ir nodrošināt tirgus pienācīgu darbību, ņemot vērā vajadzību saglabāt un uzlabot vidi; aicina Komisiju veikt nepieciešamos pasākumus, lai aizsargātu enerģijas tirgu labu darbību, nodrošinātu iekšējā enerģijas tirgus acquis, tostarp tīras enerģijas paketes, pilnīgu īstenošanu, lai patērētāju tiesības gāzes un centralizētās siltumapgādes sektoros saskaņotu ar elektroenerģijas patērētāju tiesībām un palīdzētu tiem dot savu devumu ekonomikas dekarbonizācijā; uzsver, ka ir svarīgi orientēt patērētājus uz visenergoefektīvāko un rentablāko dekarbonizācijas risinājumu, pamatojoties uz cenām, kas pienācīgi atspoguļo visas izmantotā energonesēja izmaksas; atzinīgi vērtē iniciatīvu pārskatīt Direktīvu 2003/96/EK un pārveidot to par instrumentu, ar ko nodokļu politiku saskaņo ar enerģētikas un klimata mērķiem 2030. un 2050. gadam; aicina Komisiju un dalībvalstis šajā direktīvā integrēt klimata
(25) (26)
Eiropas Parlamenta un Padomes 2016. gada 27. aprīļa Regula (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (OV L 119, 4.5.2016., 1. lpp.).
Eiropas Parlamenta un Padomes Direktīva 2010/31/ES (2010. gada 19. maijs) par ēku energoefektivitāti (OV L 153, 18.6.2010., 13. lpp.).